יקיר בן-משה

יקיר בן-משה (נולד ב-1973) הוא משורר, עיתונאי ועורך ישראלי. בן-משה, יליד תל אביב, הוא בוגר בית הספר לשירה של הליקון לשנת 1997. שיריו תורגמו למספר שפות: רוסית, אנגלית, סינית, יוונית, טורקית, ערבית, וספרדית. כמו כן השתתף בפסטיבלי שירה בישראל החל משנת 1998, בשנים האחרונות משמש כעורך פסטיבל השירה הבינלאומי "שער" - ומנחה סדנאות כתיבה רבות, בין היתר באוניברסיטת תל אביב, האוניברסיטה העברית, הליקון - עמותה לקידום השירה בישראל, מכללת סמינר הקיבוצים, קיבוץ יטבתה ובתוכנית Israeli American Council בארצות הברית. נבחר למקום הראשון כמנחה סדנאות כתיבה מטעם מוסף "הכי טובים" של עיתון מעריב לשנת 2012. בן-משה זכה בפרס היצירה לסופרים ומשוררים (2012), ובפרס שרת התרבות בתחומי היצירה הספרותית (2003). בן-משה ריכז בשנים 2001-1998 את תחום הכתיבה במתא"ן ("מפעל תרבות ואמנות לנוער" מיסודה של החברה למתנ"סים). הוא משמש משנת 2000 כעורך ספרותי בבית ביאליק בתל אביב, ואחראי על אירועי הספרות במוסד. במקביל, ערך יקיר את מדור הספרות במגזין הסטודנטים תזה תחת ניהולו של ליאור וייץ בין השנים 2000–2001. החל משנת 2004 נושא בתפקיד העורך הספרותי ב'שירה על הדרך', מיזם של עיריית תל אביב-יפו; במסגרת המיזם נבחרו עשרות שירים שהוצגו על תחנות אוטובוסים ובמקומות ציבוריים נוספים בעיר. בשנת 2005 הצטרף בן-משה למערכת כתב העת והוצאת הספרים הליקון, ובמסגרת זו ערך את ספריהם של אמירה הס "הבולימיה של הנשמה" (2006), רונן אלטמן קידר "סימני נשיכה" (2007), אלי אליהו "אני ולא מלאך" (2008) וליאור גרנות "והשמש - שמש" (2010) וספר שירה של מאיר הדר. בשנים האחרונות עורך בן-משה ספרי שירה למשוררים רבים, בהם: נאוה סמל, מיה טבת דיין, לילך גליל, יוסי צברי, מעוזיה סגל, יוסי אלפי, נגה מרקמן, ענן קניג, שוקי גוטמן, יוכי פרלמן, דני נגר, תמרה לילך מזומן, וכן ערך ספרי תרגום אנתולוגיות לשירה עכשווית מאנגלית ופולנית. בנוסף, כותב בן-משה רשימות עיתונאיות וטורי ביקורת בתחום הספרות, התיאטרון והמוזיקה בעיתונים הארץ, Time Out תל אביב, ובכתבי-עת לתרבות וספרות, הגיש פינה שבועית על מוזיקה קלאסית בתוכנית 'זמן איכות' בערוץ 2. בנוסף, היה פעיל בוועדת המפעל ליוזמות חדשות בספרות העברית מטעם מרכז ההדרכה לספריות בישראל, ושימש כשופט בתחרות הסיפור הקצר של "הארץ" (2004), בתחרות 'כתוב' של מפעל הפיס (2002), בפרס שרת התרבות והספורט להוצאת ספרי ביכורים לאור (2016), בפרס שרת התרבות לקידום היצירה הספרותית העברית לילדים ולנוער על שם דבורה עומר (2016 ו-2018), וכן בפרס רעיית הנשיא גב' נחמה ריבלין ז"ל לעידוד השירה עברית (2018, 2019). בנוסף, מנגן יקיר בהרכב המוזיקלי 'שירה על חוט תיל,' יחד עם יותם חיימוביץ (לחנים וגיטרות) ומייקל בנסון (בס), בו הם מלווים משוררים קוראים על במה. בן-משה כותב גם לילדים, ושירים מפרי עיטו הולחנו על ידי גל זיו, ונכללים באלבום הילדים "האוצר" משנת 2016, בביצועיהם של יעל דקלבאום וגדי רונן. שירים מתוך ספרו "הדלתא של חייך" הולחנו על ידי אורי מלמד ונכללו באלבום "זמן אלבטרוס" שיצא לאור בשנת 2021. בשנת 2022 הוא ערך ספר שירה של יצחק גוילי. בן-משה נשוי לשירלי. הוא אחיינו של המשורר רוני סומק. ספר השירה "בכל בוקר מקריח לפחות אדם בלונדיני אחד" ראה אור בהוצאת עם עובד בשנת 2003 וזיכה אותו בפרס שר התרבות למשוררים בתחילת דרכם היצירתית לאותה שנה. ספר השירה "תנשום עמוק, אתה נרגש", ראה אור בסדרת 'כבר' בהוצאת כרמל בשנת 2009. ספר האגדה, "גני הזהב של סנקטאפו", ראה אור בהוצאת חרגול בשנת 2010 (ציורי הילדים: איריס איריסיה קובליו). ספר השירה "אח, לו היה לנו קלרינט", ראה אור בסדרת 'כבר' בהוצאת מוסד ביאליק בשנת 2013 וזיכה אותו בפרס ראש הממשלה לאותה שנה. ספר השירה "הדלתא של חייך", ראה אור בהוצאת מוסד ביאליק בשנת 2017. ספר השירה "שריקת שומר הלילה", ראה אור בהוצאת מוסד ביאליק בשנת 2021. מדיה וקבצים בנושא יקיר בן-משה בוויקישיתוף יקיר בן-משה, ב"לקסיקון הספרות העברית החדשה" יקיר בן-משה באתר הוצאת הספרים עם עובד הבלוג של יקיר בן משה בפלטפורמת הבלוגים של אתר בננות יצחק לאור, הדלתא של חייך: מה יעשה אב , באתר הארץ, 1 בנובמבר 2017 אילן ברקוביץ', משורר בשטח, החלום שלי הוא להפסיק לכתוב, באתר הארץ, 27 בפברואר 2009 אמיר בקר, השירה השמחה של יקיר בן-משה, באתר הארץ, 11 באוגוסט 2013 חגית גרוסמן, צליל פקוע לרווחה, באתר הארץ, 8 בינואר 2010 תנשום עמוק אתה נרגש, אלי הירש קורא שירה, 27 במאי 2009 אח לו היה לנו קלרינט, אלי הירש קורא שירה, 9 באוגוסט 2013 הדלתא של חייך, אלי הירש קורא שירה, 30 ביוני 2017 מיה טבת דיין, שירת האבהות, 11 בינואר 2018 דפנה שחורי, אלף נשותיו של המשורר יקיר בן משה, באתר nrg‏, 14 במאי 2009, על הספר "תנשום עמוק, אתה נרגש" יקיר בן משה, מדף הספרים של יקיר בן-משה, באתר nrg‏, 16 בנובמבר 2008 דפנה שחורי, יקיר העיר, באתר ישראל היום, 12 באפריל 2012 רותי זוארץ, ‏המשורר יקיר בן־משה, אחיינו של רוני סומק: "כולנו בתוך הכלא", באתר מעריב אונליין, 17 במרץ 2020 שרי שביט, "התאהבתי בביאליק אהבת נפש", באתר ynet, 13 בינואר 2011 אילן ברקוביץ', משורר בשטח, על לידתה מחדש של השירה העברית לילדים, באתר הארץ, 27 במאי 2011 יקיר בן-משה, במיזם "סופרים קוראים" של המרכז לספריות וספרות בישראל יקיר בן-משה, דף שער בספרייה הלאומית יקיר בן-משה, בלקסיקון הספרות העברית החדשה רו יגיל, "שריקת שומר הלילה": קובץ מרגש של משורר שאינו מפסיק להתפתח, באתר הארץ, 13 ביולי 2021